ΓΡΑΠΤΗ ΕΡΩΤΗΣΗ P-2919/01

υποβολή: Heide Rhle (Verts/ALE) προς το Συμβούλιο

(19 Οκτωβρίου 2001)

Θέμα: Διορισμός των μελών του Ελεγκτικού Συνεδρίου

Με επιστολή που απέστειλε στις 28 Ιουνίου 2001, το Συμβούλιο ζήτησε τη γνώμη του Ευρωπαϊκού Κοινοβουλίου σχετικά με τον διορισμό του κ. Lars Tobisson.

Σύμφωνα με το άρθρο 247 ΣΕΚ, τα μέλη του Ελεγκτικού Συνεδρίου επιλέγονται μεταξύ προσωπικοτήτων πουπηρετούν ή έχουνπηρετήσει στις χώρες τους σε όργανα εξωτερικού ελέγχου ή διαθέτουν ειδικά προσόντα για το λειτούργημα αυτό. Σύμφωνα με το βιογραφικό του σημείωμα και τις δηλώσεις του κατά την ακρόασή του, ο κ. Tobisson δεν διαθέτει την απαιτούμενη εμπειρία στον τομέα του εξωτερικού ελέγχου. Πώς δικαιολογεί το Συμβούλιο την ιδιαίτερη καταλληλότητα τουποψηφίου?

Σύμφωνα με το άρθρο 247 ΣΕΚ, το Συμβούλιο διορίζει τα μέλη του Ελεγκτικού Συνεδρίου ομοφώνως κατόπιν διαβουλεύσεως με το Ευρωπαϊκό Κοινοβούλιο για περίοδο έξι ετών. Η προβλεπόμενη εξαετής θητεία αποσκοπεί στη διασφάλιση της συνέχειας των εργασιών του Ελεγκτικού Συνεδρίου και στην ανεξαρτησία των μελών του.

Κατά την ακρόασή του από την Επιτροπή Ελέγχου του Προϋπολογισμού στις 9 Οκτωβρίου 2001, ο κ. Tobisson δήλωσε ότι σκοπεύει να ασκήσει το αξίωμα αυτό μόνο για μία τετραετία. Στο πλαίσιο αυτό, ο κ. Tobisson αναφέρθηκε σε συμφωνίες, οι οποίες, σύμφωνα με τους ισχυρισμούς του, προβλέπουν ότι θα ασκήσει μόνο τοπόλοιπο της θητείας του σημερινού προέδρου του Ελεγκτικού Συνεδρίου, ο οποίος έχει ανακοινώσει ότι προτίθεται να παραιτηθεί.

Θεωρεί το Συμβούλιο συμφωνίες αυτού του είδους συμβατές με τη Συνθήκη ΕΚ και ιδίως με την ανεξαρτησία των μελών του Ελεγκτικού Συνεδρίου που προβλέπεται σε αυτή·

Σκοπεύει το Συμβούλιο να διορίσει τον κ. Tobisson, παρά το γεγονός ότι ο τελευταίος αφήνει εξαρχής να εννοηθεί ότι δεν προτίθεται να ασκήσει ολόκληρη τη θητεία που προβλέπεται στη Συνθήκη ΕΚ·

Απάντηση

(12 Φεβρουαρίου 2002)

Δυνάμει του άρθρου 247 (3) της συνθήκης ΕΚ, το Συμβούλιο ζήτησε, τον Ιούνιο 2001, τη γνώμη του Ευρωπαϊκού Κοινοβουλίου σχετικά με το διορισμό εννέα μελών του Ελεγκτικού Συνεδρίου. Επτά από τα εν λόγω μέλη διορίζονται στα πλαίσια μερικής αντικατάστασης, σύμφωνα με το άρθρο 247 (3) της συνθήκης ΕΚ, ενώ δύο άλλα — μεταξύ των οποίων ο κ. Tobisson — πρέπει να αντικαταστήσουν μέλη που παραιτήθηκαν σύμφωνα με το άρθρο 247 (6) της συνθήκης.

Με μυστική ψηφοφορία, το Ευρωπαϊκό Κοινοβούλιο γνωμοδότησε, μετά από ακρόαση των εννέαποψηφίων από την Επιτροπή Ελέγχου του Προϋπολογισμού, κατά τη σύνοδο της 23ης Οκτωβρίου 2001. Οι γνώμες του ΕΚ, που αφορούσαν μεμονωμένα τον κάθεποψήφιο, ήταν όλες θετικές και δόθηκαν με ευρύτατη πλειοψηφία.

Όσον αφορά τη θητεία, η συνθήκη ΕΚ προβλέπει ότι διαρκεί έξι έτη στα πλαίσια μερικής ανανέωσης (άρθρο 247 (3) της συνθήκης ΕΚ). Αντιθέτως, σε περίπτωση αντικατάστασης κατόπιν παραιτήσεως — περίπτωση του κ. TOBISSON — η αντικατάσταση αυτή ισχύει, όπως ορίζει το άρθρο 247 (6) της συνθήκης ΕΚ, για τοπόλοιπο χρόνο της θητείας. Στην περίπτωση που αναφέρει το Αξιότιμο Μέλος του Κοινοβουλίου, η θητεία αυτή, αρχίζει την 1η Ιανουαρίου 2002 και λήγει στις 28 Φεβρουαρίου 2006.

Υπό τις συνθήκες αυτές, τα εννέα μέλη του Ελεγκτικού Συνεδρίου διορίστηκαν από το Συμβούλιο, με ομόφωνη απόφαση και αφού ζητήθηκε η γνώμη του ΕΚ, στις 8 Νοεμβρίου 2001(1).

(1) Απόφαση της 12ης Νοεμβρίου 2001.